**VRTEC KRŠKO**, Prešernova cesta 13, 8270 KRŠKO, davčna številka 92607870, matična številka 5114055, ki ga zastopa ravnatelj Dušan Tomažin *(v nadaljevanju besedila: vrtec)*

in

|  |  |
| --- | --- |
| **Mati oz. zakonita zastopnica** | **Oče oz. zakoniti zastopnik** |
| Ime in priimek |  | Ime in priimek |  |
| Davčna številka |  | Davčna številka |  |
| EMŠO |  | EMŠO |  |
| Stalno bivališče |  | Stalno bivališče |  |
| Poštna št. in pošta |  | Poštna št. in pošta |  |
| Začasno bivališče |  | Začasno bivališče |  |
| Poštna št. in pošta |  | Poštna št. in pošta |  |
| *(v nadaljevanju besedila: starši)* |  |  |

*Sklepajo*

**P O G O D B O**

**O DOLOČITVI MEDSEBOJNIH PRAVIC IN OBVEZNOSTI STARŠEV IN VRTCA**

(Št. pogodbe …..)

**I.**

 S to pogodbo vrtec skupaj s starši določa obseg medsebojnih pravic in obveznosti, kot izhaja iz veljavne zakonodaje, ki ureja področje predšolske vzgoje v javnih vrtcih z namenom, da se v enaki meri zagotovi izpolnitev interesov obeh pogodbenih strank.

 Pred podpisom te pogodbe so starši dolžni plačati akontacijo plačila vrtca v višini 30,00€, kot to določa Pravilnik o organiziranju in plačevanju stroškov predšolske vzgoje v občini Krško.

 S podpisom te pogodbe se šteje, da je otrok vključen (sprejet) v vrtec.

**II.**

 Starši in vrtec ugotavljajo, da je otrok

|  |  |
| --- | --- |
| Ime in priimek |  |
| Datum rojstva |  | Spol | M Ž |
| Davčna številka |  | EMŠO |  |
| Stalno bivališče |  |
| Začasno bivališče |  |

sprejet-a v vrtec Krško – enota………………….. z dnem …………………….

 Z dnem vpisa v vrtec nastane tudi obveznost plačila vrtca.

V zvezi s plačilom lahko starši uveljavljajo znižanje plačila vrtca z obrazcem: Vloga za uveljavljanje pravic iz javnih sredstev, ki ga je potrebno oddati na pristojni Center za socialno delo, vsaj do zadnjega dne v mesecu, pred mesecem, v katerem bo otrok sprejet v vrtec.

Prav tako je potrebno na Center za socialno delo sporočati vse spremembe, ki bi lahko vplivale na višino plačila (nova zaposlitev, izguba službe, povečanje družinskih članov, izpis…).

 Pred vstopom v vrtec mora imeti otrok zdravniško potrdilo zdravnika pediatra, da je zdravstveno sposoben za vstop v vrtec. Potrdilo ne sme biti starejše od 30 dni.

 Akontacijo iz I. točke te pogodbe vrtec odšteje pri plačilu cene programa po prvem mesecu obiskovanja vrtca. V primeru, da so starši plačila vrtca oproščeni, vrtec plačano akontacijo vrne na tekoči račun plačnika akontacije.

**III.**

 Vrtec se zavezuje, da bo pred vstopom otroka v vrtec, njegova bodoča vzgojiteljica opravila predhodni individualni razgovor s starši o uvajanju otroka v vrtec in o drugih posebnostih, ki so pomembne za delo in bivanje otroka v vrtcu.

 Vrtec bo program, v katerega je otrok vključen, izvajal kot javno veljavni program – Kurikulum za vrtce, v skladu s pogoji, ki jih določajo veljavni predpisi s področja dejavnosti predšolske vzgoje ter v skladu s spoštovanjem otrokovih pravic.

 Program se bo izvajal v okviru poslovnega časa posamezne enote vrtca, ki bo opredeljen v letnem delovnem načrtu vrtca za tekoče šolsko leto, traja pa vse dni v tednu razen ob sobotah in nedeljah ter ob državnih praznikih.

**IV.**

 Vrtec si pridržuje pravico, da združuje več oddelkov otrok na začetku in koncu poslovnega časa ter ob pojavu izjemnih okoliščin (manjša prisotnost otrok).

 Vrtec lahko v poletnih mesecih za določeno obdobje zapre posamezno enoto, če zagotovi vključitev otrok, ki v tem času potrebujejo vrtec, v drugo (dežurno) enoto.

**V.**

 Starši so dolžni otroka obdržati doma, če ima znake bolezni, kot so: vročina, neobičajna utrujenost, razdražljivost, težko dihanje, neprestan jok ali če otrok kaže druge znake bolezni; dokler zdravnik ne potrdi, da otrok ni kužen (več v Priporočilih za ukrepanje v vrtcu ob nujnih stanjih in nenadno nastalih bolezenskih znakih, IVZ 2012, str. 18 – dostopno na spletnih straneh).

 Vzgojiteljica lahko zavrne otroka ob prihodu v vrtec, kadar ga starši pripeljejo kljub prisotnosti zgoraj navedenih bolezenskih znakov.

Če bolezenski znaki nastopijo med bivanjem v vrtcu, se starše o tem obvesti, le-ti pa so dolžni čim prej priti po otroka.

**VI.**

 Ob začetku novega šolskega leta lahko vrtec organizacijsko preoblikuje oz. spremeni sestavo oddelkov, vendar pa je dolžan zagotoviti prosto mesto otroku v isti enoti.

 Staršem, ki do vrtca nimajo izpolnjenih vseh zapadlih obveznosti, vrtec ni več dolžan zagotoviti prostega mesta za otroka v isti enoti ali oddelku.

**VII.**

 Starši se zavezujejo, da bodo pri prihodu in odhodu v vrtec spoštovali veljavni hišni red in poslovni čas.

 Če bodo starši odpeljali otroka iz vrtca po preteku poslovnega časa ali po 9-urni prisotnosti, jim bo vrtec upravičen zaračunati dodatne stroške varstva.

**VIII.**

 Starši bodo ob začetku vsakega šolskega leta izpolnili obrazec, kdo bo poleg njih prihajal po otroka.

Prav tako se starši obvezujejo, da bodo zjutraj otroka vedno predali strokovni delavki in tudi pri odhodu iz vrtca otroka prevzeli pri strokovni delavki.

 Starši v izjemnih primerih lahko tudi pisno ali ustno sporočijo v vrtec ime in priimek druge osebe, ki bo prišla po otroka.

**IX.**

 Starši bodo vrtcu vsako odsotnost otroka iz vrtca javili in sporočili tudi vzrok odsotnosti.

**IX. a**

 V primeru, ko starši otroka, ki je vključen v vrtec in vrtec obiskuje, otroka ne izpišejo iz vrtca, otroka pa ni v vrtcu več kot 1 mesec, pri čemer starši vzroka otrokove odsotnosti v tem času ne sporočijo in jih s strani vrtca tudi ni mogoče kontaktirati (jih ni mogoče dobiti pisno, telefonsko, preko elektronske pošte…), se šteje, da je otrok izpisan iz vrtca.

**X.**

 Starši se zavezujejo, da bodo spoštovali veljavne interne akte vrtca, predpise in pravila, ki določajo vsebino in organizacijo dela vrtca ter zagotavljanje varnosti in zdravja otrok.

**XI.**

 Starši se zavezujejo, da bodo redno in v roku poravnavali vrtcu mesečno izstavljeni račun v skladu z višino plačila, ki jim ga je določil pristojni Center za socialno delo z odločbo o uveljavljanju pravic iz javnih sredstev ter skladno z veljavno ceno programa, v katerega je otrok vključen, ki jo določi občina – ustanoviteljica vrtca.

 V primeru zamude plačila si vrtec pridržuje pravico do zaračunavanja stroškov opomina in zakonitih zamudnih obresti. Višina stroškov opomina je navedena vsako leto v publikaciji.

 Dodatni stroški varstva iz VII. točke pogodbe se zaračunajo v skladu s sklepom, ki ga izda občinski svet občine ustanoviteljice.

 Staršem se pri plačilu za vrtec v primeru odsotnosti otroka iz vrtca plačilo zniža za stroške prehrane v sorazmernem deležu.

 Druge ugodnosti pri plačilu staršev, povezane z odsotnostjo otroka iz vrtca, se staršem priznavajo v skladu s sklepom občine zavezanke za plačilo razlike med polno ceno in plačilom staršev.

**XII.**

Za otroka, ki je vključen v vrtec in vrtec obiskuje, velja, da so starši dolžni izpis otroka iz vrtca pisno napovedati vrtcu najmanj dva tedna pred predvidenim izpisom, sicer se šteje, kot da je otrok vključen v vrtec, na podlagi česar vrtec staršem izstavi račun v višini njihovega plačila.

Vrtec bo hranil podatke iz Pogodbe 1 leto po odhodu otroka iz vrtca oziroma bo ravnal po Zakonu o arhiviranju.

**XIII.**

 Starši in vrtec bodo morebitne spore iz te pogodbe reševali sporazumno. Če sporazumna rešitev ne bo mogoča, bo za reševanje pristojno okrajno sodišče v Krškem.

**XIV.**

 Vrtec in starši so soglasni, da je ta pogodba izraz njihove prave volje.

 Vrtec se zavezuje, da bo navedene osebne podatke staršev uporabljal izključno za namene izvrševanja določb te pogodbe. Starši so dolžni sporočiti spremembo naslova ali drugih osebnih podatkov v roku 15 dni po nastali spremembi.

**XV.**

 O spremembah te pogodbe bosta stranki sklepali anekse.

 Pogodba velja od dneva podpisa obeh strank in za obdobje do dne izpisa otroka iz vrtca.

**XVI.**

 Ta pogodba je sestavljena v dveh (2) izvodih, od katerih prejme vsaka stranka po en izvod.

Starši oz. zakoniti zastopniki: Ravnatelj:

*(ime in priimek ter podpis)* Dušan Tomažin, univ. dipl. psih.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V \_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_ V Krškem, dne: \_\_\_\_\_\_\_\_\_\_\_\_\_